इस दौरान ठाकोर सेना के अध्यक्ष और राघनपुर के विधायक अल्पेश ठाकोर ने पीड़ित परिवार से मुलाकात की। उन्होंने पुलिस कार्रवाई की निंदा की। लाश का मुआइना करने के बाद यह पाया गया कि हत्या 5 दिन पहले की गई है। हीरेन 7 दिनों से लापता था, पर पुलिस ने इस दिशा में कोई ठोस कार्रवाई नहीं की। गांव वालों का कहना है कि आरोपी गांव का ही है, पर उसका सुराग नहीं मिल रहा है। पुलिस को गांव के एक-एक घर की तलाशी लेनी चाहिए। लाश को पोस्टमार्टम के लिए भेज दिया गया है।